钦定古今图书集成/明伦汇编/氏族典/第335卷 > 刘子翊
## 钦定古今图书集成/明伦汇编/氏族典/第335卷 > 刘子翊

按《隋书刘子翊传》：“子翊，彭城丛亭里人也。父遍，齐徐
州司马。子翊少好学，颇解属文，性刚謇，有吏干。仕齐
殿中将军。开皇初，为南和丞，累转秦州司法参军事。
十八年，入考功，杨素奏为侍御史。仁寿中，为新丰令，
有能名。大业三年，除大理正，擢授治书侍御史。每朝
廷疑议，子翊为之辨析，多出众人意表。从幸江都，值”
天下大乱，子翊因侍切谏，由是忤旨，令为丹阳留守。
寻遣于上江督运，为贼所掳，见害。